**SENOVĖS BALTŲ RELIGINĖS BENDRIJOS “ROMUVA” 2021 m.**

**VEIKLOS ATASKAITA**

Bendrijos veikla 2021 metais buvo vykdoma 3 kryptimis:

1. **Siekti Senovės baltų tikėjimo bendrijos Romuva pripažinimo tradicine/ valstybės pripažinta religine bendruomene**
2. **Stiprinti organizacinę Romuvos struktūrą**
3. **Stiprinti senosios baltų pasaulėjautos ir vertybių pažinimą ir tęstinumą, skleisti jas visuomenei**
4. **Siekti Senovės baltų tikėjimo bendrijos Romuva pripažinimo tradicine/ valstybės pripažinta religine bendruomene**
5. 2021 m. birželio 8 d. EŽTT byloje *Senovės baltų religinė bendrija „Romuva“ prieš Lietuvą* nustatė, kad Seimas pažeidė Žmogaus teisių ir pagrindinių laisvių apsaugos konvencijos 9 str. (Minties, sąžinės ir religijos laisvė) kartu su Konvencijos 14 str.(Diskriminacijos draudimas) ir Konvencijos 13 str. (Teisė į veiksmingą teisinės gynybos priemonę).

Teismas nustatė, kad nėra pagrindo abejoti „Romuvos“ religiniu pobūdžiu, kad „Romuvos“ atrama visuomenėje yra pakankama, nusprendė, kad „Romuva“ buvo traktuojama skirtingai nei kitos religinės bendrijos, kurios buvo panašioje situacijoje. EŽTT pabrėžė, kad, Seimas traktuodamas „Romuvą“ skirtingai nei kitas religijas pažeidė vieną iš Konvencijos 14-ojo straipsnio garantų – teisę į religijos laisvę be jokios diskriminacijos.

1. Rugsėjo 7 d. paskelbtas Lietuvos konstitucinjo teismo sprendimas, kur KT ne tik nutarė, kad įstatymo nuostata, pagal kurią religinės bendrijos dėl valstybės pripažinimo gali kreiptis praėjus 25 metams nuo pirminio jų įregistravimo, neprieštarauja Konstitucijai, bet tuo pačiu nustatė, kad konstitucijai prieštarauja to paties įstatymo nuostata, kad jeigu religinės bendrijos pripažinimo prašymas nepatenkinamas, ji pakartotinai gali dėl to kreiptis tik praėjus 10 metų nuo prašymo nepatenkinimo dienos.
2. **Toliau siekiama Romuvos pripažinimo:**

* Po EŽT teismo sprendimo birželio 8 d. 14 val. Seime įvyko Seimo nario Roberto Šarknicko spaudos konferencija „Europos Žmogaus Teisių Teismo sprendimas „Romuvos“ byloje“ (Inija Trinkūnienė, Jonas Vaiškūnas),
* Palaikomi ryšiai su LR Seimo Žmogaus teisių komitetu, dalyvauta dvejuose jų surengtuose posėdžiuose dėl Romuvos pripažinimo (Nijolė Balčiūnienė, Jonas Vaiškūnas, Inija Trinkūnienė),
* Bendraujama su Seimo nariais dėl balsavimo motyvų (Nijolė Balčiūnienė),
* Išsiųsti laiškai visų Seimo frakcijų vadovams prašant susitikimo pokalbiui (Inija Trinkūnienė),
* Dalyvauta Žmogaus teisių forume diskusijoje „Romuva prieš Lietuvą“ (Inija Trinkūnienė),
* Dalyvauta LRT laidoje „Lietuva kalba“ (Miglė Valaitienė).

1. **EŽTT teismo sprendimas teigiamai paveikė Romuvos įvaizdį**: padidino žinomumą Lietuvoje ir pasaulyje. Tai parodo išaugęs Lietuvos ir užsienio žiniasklaidos dėmesys ir publikacijos Lietuvos bei pasaulinėje spaudoje.
2. **Stiprinti organizacinę Romuvos struktūrą:**
3. **Stiprinami ryšiai su kitomis senojo baltų tikėjimo bendruomenėmis**: palaikomi ryšiai su Šatrijos ugnies saugotojais, liepos 17 d. krivė, romuvų atstovai ir Romuvos apeigų grupė “Kūlgrinda” dalyvavo Šatrijos ugnies atnaujinimo šventėje. Šatrijos amžinąją ugnį padeda kūrenti Žygeivių Baltojo žalčio, Saulės vartų, Panevėžio ir kitos romuvos,
4. **Stiprinami ryšiai tarp romuvų**: aktyviai bendrauja Panevėžio ir Saulės vartų romuvų bendruomenės, Vilniaus romuvos,

Panevėžio, Trakų, Lizdeikos, Saulės Vartų, Molėtų romuvos rengė šventes, į kurias kvietėsi kitas romuvas,

1. **Kuriami romuvų sambūriai, naujos** romuvos ir teikiama joms metodinė/praktinė pagalba: palaikomi ryšiai nuotoliniu būdu su besikuriančiomis romuvomis - Palangos, Klaipėdos; aplankyta Airijos lietuvių bendruomenė Dubline, planuojama įkurti Airijos romuvą (Inija Trinkūnienė),
2. **Paskelbta apie kiekvieno ketvirtadienio ugnies apeigas** “PERKŪNO UGNYS“ pakviesti prigimtinio tikėjimo žmones užkurti aukuro ugnelę (žvakę) namuose ar kitoje šventoje vietoje. Sukurta tuo tikslu FB grupė, per metus suvienijusi 2000 narių. (Vilniaus romuva),
3. **Sudarytas 2021 m. Romuvos renginių metskaitlis ir patalpintas tinklapyje** [www.romuva.lt](http://www.romuva.lt) (Asta Valiukevičienė, Devyniaragio romuva),
4. **Palaikomi ir stiprinami ryšiai su kitų pasaulio tautų prigimtinio tikėjimo bendruomenėmis,** Europos etninių religijų kongresu, Pasaulio religijų parlamentu:

* Surengta nuotolinė Baltų krivulė tema “Šventoji baltų žemė” (Pranešimus skaitė Dainius Razauskas, Jonas Vaiškūnas); priimtos bendros rezoliucijos,
* Priimtas bendras Dievturių ir Romuvos kreipimąsis pažymint 1500 metų nuo Romuvos įkūrimo,
* Palaikomas ir stiprinamas bendradarbiavimas su Indija – dalyvaujama konferencijose. Inija Trinkūnienė. Perskaitytas pranešimas ir parodytas filmas apie Jorės šventę 7 –toje Tarptautinėje Seniūnų konferencijoje ir sueigoje (International Conference and Gathering of Elders) vasario mėn. 20 d.,
* Palaikomi ryšiai su JAV Žemės dvasios bendrija (*Earth Spirit Community).* Inija Trinkūnienė – Romuvos pavasario apeigų pristatymas Žemės dvasios bendrijos renginyje “Rites of Spring” gegužės 29 d.,
* Užmegzti ryšiai su indų teisininkų organizacija JAV *International Commission for Human Rights and Religious Freedom*, perskaitytas pranešimas: Inija Trinkūnienė „Romuva Religion and European Indigenous Traditions” *International Commission for Human Rights and Religious Freedom* surengtame simpoziume “Religious Traditions and a Polycentric Worldview” lapkričio 13 dieną, žr. <https://www.youtube.com/watch?v=Whl0dXyNzqk> ,
* Dalyvaujama Europos etninių religijų kongreso tarybos posėdžiuose nuotoliniu būdu (Vilniaus romuva),
* Perskaitytas pranešimas Pasaulio religijų parlamente: Inija Trinkūnienė. „Romuva Tradition and its Treatment of Diversity of Faith´ Pasaulio religijų parlamente sekcijoje *Contemporary Indigenous Religious Movements and Pre-Christian Traditions of Europe* spalio 17 d.,
* Palaikomas ir stiprinamas bendradarbiavimas su Indų civilizacijų studijų centru (Indian Center for Civilizational Studies) – vyksta nuotoliniai pokalbiai ir paskaitos (Ignas Šatkauskas, Inija Trinkūnienė).

**III. Stiprinti senosios baltų pasaulėjautos ir vertybių pažinimą ir tęstinumą, skleisti jas visuomenei**

1. **Renkama etnografinė ir tautosakinė medžiaga, atspindinti senąją baltų pasaulėjautą:**

* Sudarytas Baltų dievų atvaizdų (skulptūrų, paveikslų) sąvadas, paskelbta ataskaita (Valdas Pukas, Laimutis Vasilevičius),
* Sudarytas romuvų globojamų, ir ne tik, piliakalnių ir šventviečių sąvadas, paskelbta studija/ataskaita (Valdas Pukas).

1. **Tęsiami vaidilų, besigilinančių į prigimtinio tikėjimo filosofinius – religinius pamatus, pokalbiai, mokymai, diskusijos:**

* Įvyko darbo grupės posėdis, numatytos gairės, balandžio 27 d. surengtas Romuvos mokyklos užsiėmimas. Gilintąsi į vaikų palaiminimo (krikštynų) apeigas,
* Perskaitytas paskaitų ciklas Romuvos stovykloje, skirtoje M.Gimbutienės metus pažymėti (Ignas Šatkauskas, Dalia Urbanavičienė, Dainius Razauskas, Inija Trinkūnienė),
* Panevėžio romuva nuolatos rengia paskaitas savo bendruomenės nariams.

1. **Rengiamos, tobulinamos ir plečiamos baltų tikėjimo apeigos:**

* **Rengiamos kalendorinės šventės** – Rasos šventė (10), Pavasario lygiadienis (3), Jorės (3), Mildos šventė (1), Žolinės (2), Rudens lygiadienis (7), Vėlinių – Ilgių (7), Žiemos Saulėgrįžos (5), Pusiaužiemio (2), Perkūno (2) šventės ir kitiems dievams bei deivėms skirtos apeigos. Jas rengė Panevėžio, Vilniaus, Trakų, Anykščių, Devyniaragio, Gedimino, Molėtų, Gulbinbalsių, Lizdeikos, Merkinės, Saulės vartų, Kauno, Šventaragio, Titnagų, Žygeivių Baltojo žalčio romuvos). Dėl karantino daugelis švenčių apeigų buvo rengiamos mažesnės, draugų ar šeimos rateliuose.
* **Dalyvauta valstybinėse ir kt. šventėse,** praturtinant jas Romuvos apeigomis: Tradicinė kasmetinė Anykščių miesto šventė buvo atidaryta senojo tikėjimo apeigomis (Anykščių romuva). Pažymėtinas baltų vienybės dienos šventimas, kurį rengia arba kuriame, savivaldybių pakviesti, dievų pagerbimo apeigas atlieka romuvos vaidilos (Alytaus, Vilniaus, Panevėžio, Merkinės, Gedimino romuvos),
* **Atliktos apeigos populiariuose jaunimo muzikos festivaliuose:** Atidarymo ir uždarymo apeigos festivaliuose „Mėnuo Juodaragis“ (Inija Trinkūnienė, Gediminas Žilys), „Kilkim Žaibu“ (Gediminas Žilys, Kimo Arbas), „Gaja“ (Ignas Šatkauskas, Gediminas Žilys), „Saulėtos naktys“ (Ignas Šatkauskas),
* **Šventės, surengtos nuotoliniu būdu:** Pavasario lygiadienio apeigos tranliacija iš Kernavės (Gediminas Žilys),
* **Pažymėtinos šventės, sutraukusios daugiausia lankytojų**: Rasos šventė Verkių parke – birželio 23 d. (Lizdeikos romuva), Rasos šventės apeiga Kernavėje (Trakų romuva); sukurtas dokumentinis filmas "Rasos šventė Kernavėje", kur Romuvą atstovauja Inija Trinkūnienė, Nijolė Balčiūnienė, Vidmantas Velička: <https://m.facebook.com/watch/?v=4386566911436264&_rdr>
* **Populiarinamos ugnies skulptūrų apeigos** (Titnagų romuvos renginiai),
* **Atliekamos šeimos švenčių apeigos**. Surengtos 35 vaikų palaiminimo, 42 jungtuvių, 8 laidotuvių apeigos; jas 2021 metais atliko Vilniaus, Gedimino, Panevėžio, Devyniaragio, Saulės vartų, Šeimų svirno, Alytaus romuvų vaidilos,
* **Tęsiama amžinosios ugnies saugojimo tradicija: Ragučio** šventvietėje Vilniuje nuolat palaikomas Ugnelės degimas prie Ragučio ir ant Pūčkorių, periodiškai – ant Rokantiškių piliavietės ir Kučkuriškių piliakalnio (Ragučio romuva),
* **Rengiamos kassavaitininės** (nereguliarios) ugnies apeigos, suburiančios bendruomenes (Anykščių, Gulbinbalsių, Panevėžio, Alytaus romuvos).

1. **Baltų pasaulėžiūra skleidžiama jaunimui, visuomenei:**

* Dalia Urbanavičienė – parengta Etninės kultūros bendroji programa (projektas), kurioje per visas klases viena iš 8-ių temų yra apie baltų pasaulėžiūrą, mitologiją, religiją, o 11-12 klasėse visa programa skirta baltų kultūrai,
* Panevėžio romuva: Laimutis Vasilevičius rinko lietuvių pasakas, atspindinčias Romuvos tikėjimo tiesas, senosios pasaulėjautos išmintį ir jas pristatė visuomenei renginiuose,
* Anykščių romuva 2021 m. spalio-lapkričio mėnesiais surengė du susitikimus su vyresniaisiais Anykščių m. mokymo įstaigų moksleiviais. Kalbėta apie etnokultūrą, senovės Baltų religijos prasmę ir reikšmę,
* Gedimino romuva: Gediminas Žilys atliko Kalėdinius dievaitavimus Kėdainių bibliotekoje, Zapyškio kūrybos ir užimtumo namuose „Stuba“, Žagarės ir Naujininkų (Vilnius) bibliotekose,
* Saulės vartų romuva skaitė paskaitas „*Baltų Religija šiandien“: Rumšiškių III a. Universitete, Pravieniškių pataisos namuose, Kauno nepilnamečių kolonijoje,*
* Molėtų romuva. Jonas Vaiškūnas perskaitė 31 paskaitą dangaus šviesulių stebykloje,
* Šventaragio romuva. Vaclovas Mikailionis. Paskaita pokalbis „Prigimtiniai tikėjimai ir Baltų tikėjimo bendrija Romuva,“
* Vilniaus romuva: surengta stovykla Romuvos kaime Dvarčiškiuose, skaitytos paskaitos,
* Šeimų svirno romuva išsiuntė laiškus, paremtus baltų mitologija, vaikams Kalėdų ir pavasario švenčių proga. Viso laiškus gavo apie 600 šeimų ir klasių.

1. **Globojami Lietuvos piliakalniai, kuriamos ir globojamos šventvietės:**

* 14 romuvų globoja 37 šventvietes, piliakalnius, alkus (Iš jų 15 yra įkūrusi ir globoja Panevėžio romuva).

1. **Minimos reikšmingos Romuvai datos:**

* Pažymėti Marijos Gimbutienės metai: Skaitytos paskaitos, surengta Gimbutienei skirta stovykla (Vilniaus romuva); Pakartotinai išleista knygelė skirta M.Gimbutienės jubiliejui „Panevėžio Deivės paslaptis“ (Panevėžio romuva),
* Su latvių Dievturiais pažymėtas Romuvos 1500 metų jubiliejus padarant bendrą pareiškimą.

1. **Tęsiama baltų tikėjimo spaudinių leidyba:**

* Atiduota leidybai knygelė „Žodžiai dievams ir deivėms“,
* Išleista knyga „Panevėžio romuva“ (Panevėžio romuva),
* Išleistas Kauno romuvos kalendoriukas 2021 m.

1. **Stiprinami ir plėtojami viešieji ryšiai:**

* Informacija apie Romuvos renginius skelbiama Romuva Lietuva, Šeimų svirno, Saulės vartų, Devyniaragio, Panevėžio, Trakų FB puslapiuose ir viešinama kitais informaciniais kanalais,
* Informuojama žiniasklaida (romuvos/respublikinė/regioninė) apie Bendrijos ir atskirų romuvų veiklą,
* Romuvos Krivė ir vaidilos teikė informaciją žiniasklaidai (Vilniaus, Molėtų, Panevėžio, Lizdeikos, Gedimino, Šeimų svirno romuvos),

# Medžiaga apie Romuvos renginius talpinama Tautosakos vartųpuslapyje <http://tautosakosvartai.lt/> (garbės vaidila V.Kašinskas),

* Pildomas tinklapis [www.romuva.lt](http://www.romuva.lt), facebook‘o puslapis „Romuva – Lietuva“,
* Sudarytos sąlygas Romuvos bendrijos tinklapyje skelbti Romuvos bendruomenių žinias ir/ar susikurti savo Facebook puslapius (Devyniaragio romuva),
* Pradėta kurti anglišką [www.romuva.lt](http://www.romuva.lt) versija: suburta darbo grupė, aptartos darbo kryptys, pradėti vertimo darbai (Vilniaus, Devyniaragio romuvos),
* Metų pradžioje visuomenė buvo informuojama apie gyventojų surašymą ir sociologinę apklausą dėl savęs priskyrimo Senojo baltų tikėjimo religinei bendrijai.

Ataskaitas pateikė: Alytaus, Anykščių, Dainos, Devyniaragio, Gedimino, Gulbinbalsių, Kauno, Lizdeikos, Merkinės, Molėtų, Panevėžio, Ragučio, Saulės vartų, Šeimų svirno, Šiaurės Amerikos, Šventaragio, Titnagų, Trakų, Vilniaus, Žygeivių Baltojo žalčio romuvos.